17. ΑΝΑΚΟΙΝΩΣΗ ΥΠΕΞ Αριθ.Φ.0546/1136/ΑΣ 800/Μ.2797 της 8 Νοεμ.-1 Δεκ.2000 (ΦΕΚ Α΄263) Ανακοίνωση σχετικά με τη δήλωση της χώρας μας στο άρθρ.8 και 10 της Σύμβασης της Χάγης της 15.11.1965 σχετικά με την επίδοση στο εξωτερικό δικαστικών και εξωδίκων πράξεων σε αστικές και εμπορικές υποθέσεις. Το Υπουργείο Εξωτερικών ανακοινώνει ότι η χώρα μας με την από 21 Απρ.2000 ρηματική της διακοίνωση προς το Υπουργείο Εξωτερικών των Κάτω Χωρών αναφορικά με τη «Σύμβαση της Χάγης της 15 Νοεμ.1965 για την επίδοση στο εξωτερικό δικαστικών και εξωδίκων πράξεων σε αστικές και εμπορικές υποθέσεις η οποία κυρώθηκε με τον υπ’ αριθ.1334/1983 Νόμο που δημοσιεύθηκε στο υπ’ αριθ.31 Φύλλο Εφημερίδας της Κυβερνήσεως τεύχος Α΄την 14.3.1983, εδήλωσε  ότι «Σύμφωνα με το άρθρ.21 της Σύμβασης η Ελλάδα αντιτίθεται στη μέθοδο επίδοσης που προβλέπεται στο άρθρ.8, εκτός αν η πράξη πρέπει να επιδοθεί ή να κοινοποιηθεί σε υπήκοο του Κράτους προέλευσης. Η Ελλάδα αντιτίθεται στη χρησιμοποίηση των τρόπων επίδοσης που προβλέπονται στο άρθρ.10». 10.Ζ.β.14-17 Συμβάσεις Δικαστικής Αντιλήψεως 271 